google/wiki40b huggingface dataset:
Kevin MacDonald (fotballspiller født 1960)

Spillerkariere

Han ble oppdaget av Leicester City da han spilte for klubben fra hjemstedet sitt, Iverness Caledonian F.C. Etter åtte år i Leicester City, kjøpte Liverpool han for 400.000 pund i 1984. Han spilte seg ikke til fast plass på laget, men fikk med seg et seriegull i 1986 og seier i FA-cupen samme sesong. Ved starten av 1987-88 sesongen brakk han beinet, men da han var tilbake fra skaden, hadde manager Kenny Dalglish valgt Steve McMahon i rollen på sentral midtbane som MacDonald kjempet om. Han ble lånt ut til gamleklubben Leicester City og fikk et kort låneopphold i Rangers. Han gikk til Coventry City i 1989 og spilte der i to sesonger før han avsluttet karrieren i Walsall.

Trenerkarriere

November 1994, ble MacDonald ansatt som midlertidig manager i Leicester City for en kort periode mellom Brian Little og Mark McGhee. Fra 1995 var han ansatt i Aston Villa og hadde flere forskjellige roller i klubben. Han var trener for reservelaget da manager Martin O'Neill forlot jobben i august 2010 og MacDonald ble ansatt som midlertidig manager. Han fikk åtte kamper som manager før Gérard Houllier ble ansatt som manager i klubben. 28. februar 2013 ble han manager på fast basis i Swindon Town etter at Paolo Di Canio trakk seg fra stillingen i klubben. 13. juli forlot han seg fra jobben etter å ha blitt enig med Swindon Town om å oppheve hans kontrakt
Kult (tidsskrift)

Kult er et norsk kulturtidsskrift. 
Fra 1995 til 2016 ble tidsskriftet redigert av Bernt Eggen. I 2016 overlot Eggen utgivelsen av tidsskriftet til den nystiftede foreningen “KULT”. Denne foreningen ble stiftet på et et møte på Villa Møllebakken i Tønsberg tirsdag 3. mai 2017. På stiftelsesmøtet ble det vedtatt vedtekter for foreningen, og et interimstyre valgt. Et første nytt nummer, nr 1/2017, kom ut høsten 2017 redigert av Ragnar Ytrehus. Foreningens styre bestod da av Thorleif Bugge (leder), Thorvald Bernhardt, Iben Brinch Jørgensen og Astrid Bjønnes (redaktør). Med seg i redaksjonen hadde redaktøren Norunn Askeland, Camilla Victoria Aubert Hellern, Cedric Archer og Ragnar Ytrehus.
Everything I Love (Laila Dalseth-album)

Everything I Love er et musikkalbum med Laila Dalseth, utgitt i 2003.
Bokavtalen

Bokavtalen, tidligere Bransjeavtalen for bokomsetning eller Bokbransjeavtalen, er en avtale mellom Den norske Bokhandlerforening og Den norske Forleggerforening som regulerer konkurranseforhold omkring omsetning av bøker i Norge.
Avtalens bestemmelser om fastpris på bøker krever dispensasjon fra konkurranseloven, hvilket gjør staten til tredjepart ved framforhandling av avtalen. I 1998 ble slik dispensasjon gitt av Konkurransetilsynet under henvisning til avtalens kulturpolitiske målsetting. Etter endring av Konkurranseloven i 2004 ble det imidlertid ved kongelig resolusjon fattet en generell forskrift som regulerte omsetning av bøker og la føringene for den nye avtalen av 2005.
Ny avtale for perioden 1. januar 2015 til 31.desember 2018 ble forhandlet i mars 2014 Denne ble i mai 2014 godkjent av regjeringen for perioden til 1.1.2017.
Safety Pins

Safety Pins er et musikkalbum med Marte Wulff, utgitt i 2007.
Niphoparmena

Utseende

Små til middelsstore, brunlige trebukker, noe slankere enn de fleste andre Morimopsini. Antennene er noe lengre enn kroppen. Dekkvingene er nærmest spindelformede uten markerte skuldre. Beina er korte og kraftige.

Levevis

Ulikt de fleste andre trebukker lever disse artene på bakken, de voksne kan ikke fly. Larvene lever underjordisk på røtter.

Utbredelse

Slekten er for det aller meste utbredt i Øst- og Sentral-Afrika. Unntaket er Niphoparmena spinipennis, som skal være beskrevet fra Ny-Guinea.
Ås kloster

Ås kloster, også kalt Asylum, lå ved Viskans utløp i Kattegat, ca. 14 km nord for Varberg i det tidligere danske Halland.

Historie

Ås kloster var et munkekloster under cistercienserordenen, stiftet i 1192 og anlagt i 1194 ved flytting fra det i 1161 grunnlagte Sorø kloster.
Ifølge kong Valdemars jordebok ga Valdemar II kongsgården Ås til klosteret. Hvor denne gård presist lå, er i dag usikkert. Klosteret eide omkring 250 gårder på egnen.
Institusjonen nøt stor anseelse, således er et par av kong Magnus Erikssons og dronning Blankas tidlig døde barn begravet her.
Klosteret ble stengt på 1500-tallet, og kirken og bygningene ble siden ødelagt under Grevens Feide i 1535, slik at kun noen jordhauger og dammer sto igjen. Etter reformasjonen ble det inndratt til kronen, og ble heretter til Åskloster kongsgård. Ruinene etter klosteret er nylig blitt gjenoppdaget.
Mossefossen kraftverk

Historie

Fra middelalderen var kverner (1100-tallet) og senere vannsager i drift. Vannverket kom i drift i 1876. Fossen la grunnlaget for industrien i Moss med bl.a. sagbruk, jernverk, bryggerier og brennerier, mølleindustri, cellulose- og papirindustri, skipsbygging og glassverk. Østfolds første kraftstasjon ble bygget i Mossefossen i 1883.
Rajpur Sonarpur

Geografi

Rajpur har koordinatene 22,41°N 88,42°Ø[. Det har en gjennomsnittlig høyde på 8 moh. Sonarpur har koordinatene 22,43°N 88,42°Ø. Det har en gjennomsnittlig høyde på 9 m.

Demografi

Ved folketellingen i 2001 hadde Rajpur Sonarpur kommune en befolkning på 336 390. Området utgjorde 55,30 km². Menn utgjorde 52 % av befolkningen, kvinnene 48 %. Rajpur Sonarpur hadde da en gjennomsnittlig lesekyndighet på 78 %, noe som var høyere enn landsgjennomsnittet på 59,5 %. Mannlig lesekyndighet var 83 %, mens 73 % av kvinnene kunne lese. 9 % av befolkningen var barn under 6 år. 
Med delingen av India fulgte en massiv tilstrømning av flyktninger fra Øst-Pakistan til Kolkata og dens nærliggende områder. Av over en million flyktninger som gikk inn i Vest-Bengal bare i 1950, bosatte de fleste seg som husokkupanter i området mellom Naihati og Sonarpur på østbredden av Hooghly-elven, og mellom Mogra og Uluberia på vestbredden.

Politikk og administrasjon

Rajpur Sonarpur blir styrt av et byråd som består av representanter fra de respektive partiene med mest støtte i området. 
Indias Kommunistiske Parti (Communist Party of India, CPI) har sterkt fotfeste i området, hvor de fleste boende mer eller mindre er fattige bønder og arbeidere. I hele delstaten Vest-Bengal fikk partiet over 70 % av stemmene ved parlamentsvalget i 2004.

Utdanning

Det finnes mange grunnskoler og videregående skoler i byen, men ingen institusjoner for høyere utdanning. Det finnes imidlertid en college, Sonarpur Mahavidyalaya, som tilhører University of Calcutta.

Urent drikkevann

Høye verdier av arsen har blitt funnet i grunnvannet i tolv av blokkene i distriktet. Vannprøver tatt fra brønner i de rammede områdene inneholdt arsen i større mengder enn det normale (10 mg/L, som er fastsatt maksimumsverdi av WHO). De rammede blokkene er Baruipur, Bhangar I, Bhangar II, Bishnupur I, Bishnupur II, Basanti, Budge Budge, Canning I, Canning II, Sonarpur, Mograhat II og Joynagar.
Crossmaster (sykkel)

Crossmaster var en sykkelmodell for gutter som DBS lagde for å lansere DBS-merket på det svenske markedet tidlig på 1960-tallet. Den hadde lang sadel og bredt styre likt det speedway-motorsykler hadde. Sykkelen la grunnlaget for den populære Apache-sykkelen DBS kom til å produsere i neste tiår.
Pseudoeriphus

Utseende

Middelsstore, litt brede, halvmatte, svarte trebukker med gulrødt pronotum, gjerne med blålig metallglans på dekkvingene. Antennene er tynne, omtrent så lange som kroppen. Hodet er nokså lite, litt snuteformet forlenget. Pronotum er avrundet, avsmalende forover. Dekkvingene er jevnbrede, svært tett og kraftig punkterte. Beina er nokså lange, lårene tynne med to korte pigger i spissen.

Utbredelse

Artene er kjent fra Guyana, Fransk Guyana, Ecuador og Brasil.
Vardøya naturreservat

Vardøya naturreservat ligger i Herøy kommune i Nordland. Naturreservatet omfatter en del av Vardøya, samt noen holmer sør for øya. Området har et areal på 1 433 da, hvorav 614 da sjøareal. Området er vernet for å ivareta et verdifullt kystområde, med det naturlig tilknyttede plante- og dyreliv. Planetartene er representative både for strandeng (særlig brakkvannseng) og for tangstrand. Her vokser blant annet småhavgras og saftmelde.
Holotrichia

Utseende

Middelsstore til ganske store (opptil 30 millimeter eller mer) oldenborrer, grå- eller brunlige. Oversiden er mer eller mindre tett kledt med lyse skjell og dermed ganske matt.

Levevis

Noen av artene er betydelige skadedyr i landbruket, blant annet på sukkerrør. Larvene er de viktigste skadegjørerne ved at de eter røttene på mange slags planter, men også de voksne billene kan gjøre noe skade ved å gnage på blader.

Utbredelse

Slekten er utbredt i Asia.
Prins Oscars Land

Prins Oscars Land er et landområde på Nordaustlandet, Svalbard, som i store trekk består av Platenhalvøya ned til en linje mellom fjordbunnene av Rijpfjorden og Duvefjorden. Mot vest avgrenses området av Gustav V Land, mot syd av Gustav Adolf Land, mot sydøst av Harald V Land, og i nordøst av Orvin Land. Mot nordvest, nordøst og mot nord avgrenses det av Nordishavet. Prins Oscars Land er i sør dekket av en isbre, men i det alt vesentlige isfritt.
Området har ingen bebyggelser.
Området har fått sitt navn etter Prins Oscar av Sverige-Norge, som var svensk-norsk konge 1872-1905.
Primera División 1973–1974

Primera División 1973-74 var den 43. sesongen i spansk fotball siden ligaen ble innført. Sesongen ble innledet 1. september 1973 og avsluttet 20. mai 1974. Spanske Quini fra Sporting de Gijón ble toppscorer med 20 ligamål. FC Barcelona vant sin 9. ligatittel denne sesongen.

Vinnerlag

Spillere for FC Barcelona som hadde minst 8 ligakamper:Juan Manuel Asensi, Enrique Álvarez Costas, Johan Cruijff, Jesús Antonio de la Cruz, Gallego, Juan Carlos Pérez, Juanito Díaz, Marcial, Carlos Rexach, Joaquín Rife, Salvador Sadurni, Hugo Sotil, Manuel Tomé, Antonio Torres García
Trener: Rinus Michels
Folkeavstemningen om EUs flyktningekvoter i Ungarn 2016

Bakgrunn

Etter flyktningekrisen i Europa i 2015 befant det seg ca. 160 000 flyktninger i Italia og Hellas. Ungarn motsatte seg EUs ønske om frivillig å ta i mot 40 000 flyktninger.
Ministerrådet i EU vedtok i 2015, mot stemmene til Ungarn, Slovakia, Tsjekkia og Romania å fordele 120 000 av flyktningene. Ungarn skulle av den aktuelle kvote ta i mot 1294 flyktninger.
Den ungarske regjering påklaget i 2015 beslutningen om kvoteregulering til Domstolen i EU. Regjeringen innkalte også til en folkeavstemning over spørsmålet, og denne blir avholdt 2. oktober 2016.
Etter ungarsk rett måtte valgdeltakelsen være minst 50 % for at folkeavstemningen skulle anses gyldig. Opposisjonspartier i Ungarns parlament hadde oppfordret til boikott av avstemningen.

Resultat

Avstemningsresultatene viste at bare ca. 43 % av de stemmeberettigede hadde avgitt stemme, og ikke mer enn ca. 36,5 % av stemmene var gyldig avgitt. Det nødvendige quorum var 50 % gyldige stemmer. Avstemningen ble derfor av den ungarske valgadministrasjonen erklært ugyldig.
Folkeavstemningen ville ikke blitt direkte avgjørende for Ungarns juridiske forpliktelser som medlem av EU.
Statens teaterråd

Statens teaterråd (etablert 1937, nedlagt 1966) var en hjelper til departementet i teaterspørsmål, og det arbeidet for fremming av de statsstøttede teatrene.
Komiteen ble initiert i innstillinger fra Statens teaternemnd av 1935, opprettet ved stortingsvedtak 1937 og fikk instruks gitt av Kirke- og undervisningsdepartementet den 9. september 1938. Ved nedleggelsen hadde man syv medlemmer, oppnevnt av departementet. Et nytt teaterråd ble opprettet i 1972.
Digital til analog-omformer

En digital til analog-omformer, også kalt DA-omformer eller DAC (fra engelsk: digital-to-analog converter), er en elektronisk enhet som konverterer en digital (vanligvis binær) kode til et analogt signal.
En analog til digital-omformer utfører den motsatte operasjonen.
Et velkjent bruksområde for digital til analog-omformere er innen gjengivelse av digital lyd, slik som i CD-spillere, digitale lydavspillere og lydkort.
Verdenscupen i terrengsykling 2011

Verdenscupen i terrengsykling 2011 eller 2011 UCI MTB World Cup er en verdensbred konkurranseserie i terrengsykling.
Golog

Befolkning

Ifølge folketellingen i 2000 hadde Golog 137.940 innbyggere med en folketetthet på 1,81 innb./km².
Gullpinne

Gullpinne er en fløteiskrem produsert av Diplom-Is. Den ble utviklet som en hyllest til Fred Anton Maier etter at han tok gull på 5000 meter på skøyter under OL i Grenoble i 1968. Isen består av vanilje- og sjokoladefløteis overtrukket med sjokolade og hvetecrisp.
Khadim N'Diaye

Landslaget

Han ble tatt ut i Senegals tropp til VM i fotball 2018 i Russland.
Xinzhou (Shanxi)

Xinzhou (kinesisk: 忻州; pinyin: Xīnzhōu) er et byprefektur i den kinesiske provinsen Shanxi.
Kharybdis

Havets farer

Sjøuhyret Kharybdis levde under et lite berg på den ene siden av et smalt sund. På motsatt side bodde Skylla, et annet sjømonster under et langt større berg. Begge sider av sundet er innenfor skuddvidden av en pil, og sjøfolk forsøkte således å unngå komme for nært noen av dem. «Mellom Skylla og Kharybdis» ble et fast ordtak om å velge mellom to onder, tilsvarende «mellom barken og veden». Tre ganger om dagen svelget Kharybdis store mengder med vann før hun blåste det ut igjen og skapte således en stor malstrøm som var i stand til å trekke et skip under vann. I en den variasjoner av fortellingen er Kharybdis en stor malstrøm eller legemliggjøringen av denne.
En senere myte har gjort Kharybdis til en datter av Poseidon og Gaia, og en meget grådig kvinne. For å tilfredsstille sin appetitt stjal hun krøtter fra Herakles. Det gjorde Zevs meget irritert og han forvandlet til et monster som straff.
Senere, strandet på en flåte, ble Odyssevs sugd tilbake gjennom stredet for å møte Skylla og Kharybdis atter en gang. Denne gangen passerte han nær Kharybdis. Hans tømmerflåte ble sugd inn i Kharybdis' mage, men denne gangen overlevde han ved å klamre seg til fikentre som vokste på et berg over hennes bol. På den neste utstrømningen av vann, ble hans flåte sendt ut og Odyssevs fikk tak i den og padlet trygt av sted.
Den teoretiske størrelsen på Kharybdis er uklar, dog for å kunne nedlegge greske skip måtte malstrømmen være minst opptil tyve meter på tvers. Kharybdis har blitt assosiert med Messinastredet mellom sørlige av Italia og Sicilia. Hvor Kharybdis er lokalisert her er i forbindelsen med malstrømmen som faktisk eksisterer, grunnet havstrømmer som møtes, men den er sjelden farlig.
Ettersom myten om Skylla og Kharybdis er gresk, eksisterte myten før Messinastredet ble tilskrevet som deres bolig og etter at grekerne oppdaget stredet og således benyttet gamle myter på et nytt sted. Odysseen antyder at det var begrenset kunnskap om den vestlige delen av Middelhavet om den tid som eposet beskriver. Også den greske fortellingen om Jason og hans argonauter inneholder figuren Skylla. Sundet mellom det greske fastlandet og øya Lefkada har blitt foreslått som et tidligere sted for myten.

Jason og argonautene

Helten Jason og hans argonauter var i stand til å unngå farene da de ble rettledet av gudinnen Thetis, en havnymfe som var datter av Nerevs, også en havgud.

Aristoteles' Meteorologika

Filosofen Aristoteles forteller en historie om Æsop i konflikt med en fergemann og knytter til ham myten om Kharybdis. Hun tok en gulp av havet og førte fjellene innenfor synsvidde; øyene opptrådte etter hverandre. En tredje gulp vill tørkelegge sjøen helt.
Assistens Kirkegård (Odense)

Assistens Kirkegård er en kirkegård i Odense mellom hovedveiene mot Middelfart, Assens og Fåborg. Den  ble opprettet i 1811.
Her hadde man tidligere bl.a. hatt byens henrettelsessted. Det inngjerdede området som tidligere hadde form som et uregelmessig rektangel, var oppdelt i ni kvarterer omkranset av pyramideklippede lindetrær. Utenom lå et belte med mer uregelmessig beplantning langs en slynget dobbeltgang preget av samtidens romantiske hagestil og beregnet til større familiegravsteder. Planene til kirkegården ble utarbeidet av kgl. hageinspektør Hans Müller, som selv ble stedt til hvile på kirkegården i 1816.
Kommunestyre- og fylkestingsvalget 2011/Sogn og Fjordane

Kommunevise kommentarer

Fargekoder for partia:

Fylkestingsvalget

Nils R. Sandal (Sp) gikk av etter tolv år som fylkesordfører. Åshild Kjelsnes (A) blei med 26 mot 13 stemmer valgt inn i vervet, med Jenny Følling (Sp) som varaordfører.  
Høyre, Venstre og Frp stemte på Noralv Distad (H) og Frank Willy Djuvik (Frp).
Sitticus floricola

Utseende

Sitticus floricola er sammen med de andre artene i denne slekten, forholdsvis små edderkopper og mange er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og en forkropp (prosoma eller cephalothorax). Hodet har åtte øyne, to uvanlig store midt foran, og to litt mindre på hver side. De resterende fire øynene er plassert på siden av hodet. Hoppeedderkoppene skiller seg ut ved at de har evnen til i en viss grad å fokusere blikket.
Naidansuren Zoljargal

Utdanning og yrkeskarriere

Zoljargal har en mastergrad i sosialøkonomi fra University of Economics i Budapest, som han tok fra 1982 til 1988, og har også en mastergrad i sosialpolitikk fra Harvard University i USA, der han gikk fra 1995 til 1996. 
Han begynte i Moldovas Statsbank (State Bank of Mongolia - forløperen til Mongolias nåværende sentralbank) i 1988, som regnskapsarbeider, og han jobbet som økonom fra 1990 til 1991. Etter en kort periode i Trade and Development Bank of Mongolia i 1991 gikk han til Mongolian Stock Exchange, der han var direktør fram til 1996. 
Fra 1996 til 1997 jobbet han som rådgiver for Harvard University, deretter som rådgiver for Mongolias statsminister fra 1997 til 1998. Etter to år i KPMG, der han var rådgiver for Verdensbanken, jobbet han i privat sektor fram til 2007. 
Han ble utnevnt til første visesentralbanksjef (Deputy Governor) i Mongolias bank i 2010, og i september 2012 overtok han som sentralbanksjef, etter Lkhanaasuren Purevdorj.
Universidade de Évora

Historie

I 1559 ble Portugals annet universitet grunnlagt, av kardinal Henrik, den fremtidige konge av Portugal. Pave Paul IV gav ansvaret for driften til jesuittordenen. 
Under markien av Pombals regjering, da jesuittene ble fordrevet fra landet, ble universitetet stengt i 1759. 
Da det nåværende universitetet ble gjenåpnet i 1973, var det som statlig universitet.
Up with People

Up with People (engelsk for opp med mennesker) er en nordamerikansk ungdomsbevegelse som ble startet i 1965. Organisasjonen har hovedsete i Denver i USA. Det europeiske hovedkvarteret ligger i Brussel.
Organisasjonen organiserer ettårige turneer med vekt på å lære deltakerne om andre land og leveforholdene til andre folkeslag. Turneene går over hele verden og de presenterer show-programmer preget av et budskap om personlig og samfunnsmessig ansvar.
Bevegelsen ble grunnlagt av medlemmer av og med støtte fra organisasjonen Moralsk opprustning, tidligere kjent som Oxfordgruppen.
Aass Bock

Aass Bock er et av de få norske øl-produktene som er populære eksportvarer. Bock-ølet fra Aass har vunnet priser og blitt gitt omtale i mange omganger, og har spesielt blitt lagt merke til i USA, der Aass Bryggeri har drevet sterk markedsføring.
Bock-ølet fra Aass er også spesielt populært i Norge, og det er ikke uvanlig at Vinmonopolets hyller er tomme for dette ølet. Det er bare Vinmonopolet som har rett til å selge Aass Bock i Norge, på grunn av alkoholinnholdet som ligger på 6 %.
Bo Giertz

Bakgrunn

Giertz var sønn til professor Knut Harald Giertz og Anna Ericson, og dermed dattersønn til oppfinneren og industrimannen Lars Magnus Ericsson, grunnlegger av svensk telecomindustri.
Giertz sa seg å være ateist da han begynte å studere språk på Uppsala universitet. Etter å i 1925 ha hørt en forelesning av Natanael Beskow besluttet han seg for å overgi sitt liv til Jesus og bli en kristen. Deretter studerte han til prest.

Prest, biskop

Bo Giertz ble presteviet i Linköping 28. desember 1934 og ble stiftsadjunkt innen Linköpings stift 1. mai 1937. Giertz ble tillförordnad kyrkoherde i Torpa församling 2. oktober 1938, og ble komminister der i 1939. I prestegården ble det under andre verdenskrig også huset flyktninger fra den danske motstandsbevegelse.
Han ble utnevnt til tjenestegjørende ekstraordinarie hoffpredikant i 1943, forordnet til preses ved prestmøtet i Linköpings stift i 1948, og utnevnt til biskop over Göteborgs stift 1. april 1949.
I mange år var Giertz den fremste talsmannen for en tradisjonell (konservativ) kristendomsoppfatning i Svenska kyrkan. Han var en av grunnleggerne av Kyrklig samling kring Bibeln och Bekännelsen og var uttalt motstander av ordningen med kvinnelige prester, som ble innført i Sverige i 1958.
Bo Giertz var deltaker på kyrkomøtene 1946–1970. Han ble emeritus i 1970.

Forfatterskap

Giertz skrev et stort antall bøker og andre skrifter, hvorav flere regnes til klassikerne innenfor sine genrer. Årene som prest i Torpa församling innebar andledninger for ham til å virkeliggjøre mange av sine teologiske idéer. Under denne tid kom han også til å skrive flere av sine viktigste bøker. Blant annet ved sin store litterære produksjon inspirerte Giertz flere generasjoner svenske lutherske prester. Hans engasjerte seg for søndagsmessen og prestenes regelbundne bønn etter tidebønnstradisjonen, for vekkelse og misjon.
Etter sin pensjonering i 1970 tok Giertz på alvor tak i sin oversettelse av Det nye testamente. Den ble klar i 1981, bare noen uker før den offisielle oversettelsen NT 81.
Førsta del, Herrens hammare, av Giertz' bok Stengrunden, ble filmatisert i 1995 og 2006.
I 2004 valgte Kyrkans tidnings lesere ham til 1900-tallets viktigste kristne leder i Sverige.
Det rene land

Det rene land (sanskrit: बुद्धक्षेत्र, buddhakṣetra; tibetansk: སངས་རྒྱས་ཀྱི་ཞིང་, sang-gyä kyi-zhing; tradisjonell kinesisk: 淨土; forenklet kinesisk: 净土, jìngtǔ; koreansk: 정토, jeongto; japansk: 浄土, jōdo; vietnamesisk: Tịnh Độ) er ifølge den buddhistiske retningen mahāyāna navnet på et himmelsk eksistensplan eller det rene bosted til en buddha eller bodhisattva. Begrepet er sentralt innenfor østasiatisk buddhisme. I «de tre rene lands sūtraer» og i det rene lands buddhisme i Kina, Korea, Japan og Vietnam er det rene land knyttet til Amitābha eller «det grenseløse lysets buddha». Andre mahāyānasūtraer omtaler rene land forbundet med blant annet bodhisattvaene Avalokiteśvara og Mañjuśrī. I Lotussūtraen omtales de rene land til flere av Buddhas disipler, deriblant Śāriputra og Subhūti. Rene land er også til stede i taoismen, innenfor læresystemet dzogchen (atiyoga) i tibetansk buddhisme og i den tibetanske sjamanistiske retningen bøn.
Det liberaldemokratiske parti (Serbia)

Det liberaldemokratiske parti (serbisk Либерално демократска партија, Liberalno demokratska partija ) er et sosialliberalt serbisk politisk parti. Partiet ble grunnlagt den 5. november 2005 av en fraksjon innen Serbias demokratiske parti etter at tidligere visestatsminister Čedomir Jovanović ble utvist av partiet.
Mungolian Jet Set

Mungolian Jet Set (alternativt Mungolian Jetset) er en norsk elektronika-duo med tilholdssted i Oslo. Duoen består av Knut Sævik og Paul «Strangefruit» Nyhus og har gitt ut tre album; Beauty Came to Us in Stone (2006), We Gave It All Away, Now We Are Taking It Back (2009) og Mungodelics (2012). For det andre og tredje ble de nominert til Spellemannprisen 2009 og 2012 i klassen elektronika/elektronisk musikk.
Puzzle

Puzzle er en videospillsjanger som går ut på at spilleren skal løse diverse puslespill. Noen kjente puzzle-spill er blant annet Tetris, Minesveiper og Bomberman.
Andre spill som inneholder puzzle-elementer er Resident Evil, Silent Hill, Cut the Rope og The Legend of Zelda.